Гадоў 20 — 30 таму назад керамічная вытворчасць у Дарасіно была на мяжы знікнення. Але зацікаўленасць усіх дарасінцаў, і ў першую чаргу кіраўнікоў мясцовага калгаса, у адраджэнні промыслу выратавала традыцыйны ў гэтай мясцовасці промысел. На сродкі калгаса набыты электрычныя ганчарныя кругі, пабудаваны печы для абпальвання, створаны ўмовы для работы ўмельцаў. Майстры, атрымаўшыя ў спадчыну ад сваіх продкаў ганчарнае майстэрства, не перавяліся ў вёсцы. Гэта Іван Навіцкі, Канстанцін Наумовіч, Міхаіл Хілько, Міхаіл Прышчэпа, Міхаіл Цябус, браты Гаўрыла, Сцяпан і Міхаіл Зянькоўскія, Міхаіл Клязовіч.